EkBass/fiwiki-20250220-pages-articles huggingface dataset:
Toika

Toika Oy on suomalainen kangaspuiden ja kudontavälineiden valmistaja. Toika on vuonna 1898 perustettu perheyritys.Jukka Yrjölä Toika Ky:stä on Toijalan Vuoden Yrittäjä 2011 Toijalan Yrittäjät 2011 Toika toimii nykyään myös lankojen maahantuojana. Kolmannes yrityksen liikevaihdosta muodostuu huonekalujen valmistuksesta. == Yleistä == Yritys sijaitsee Toijalan taajamassa Akaassa. Yhdessä sisaryrityksensä kanssa yritys työllistää 15 henkilöä. Merkittävä osa yrityksen myynnistä tulee ulkomaanviennistä. Koivupuiset tuotteet valmistetaan alusta alkaen itse sahatusta suomalaisesta tyvitukista. Myös koivukalusteita tehdään sopimusvalmistuksena. Kudontavälineiden valmistuksen lisäksi Toika tuo maahan neulonta- ja virkkauslankoja. ==Historia== Toika on ollut saman suvun omistuksessa koko historiansa ajan. Yrityksen perusti Gustaf Pihlgren vuonna 1898 Kauhavalle, missä se toimi nimellä Kauhava Vävskedsfabrik. Ensimmäiset tuotteet olivat koneellisesti valmistetut kudontakaiteet. Vuonna 1920 yritys muutti Toijalaan lähemmäksi asiakkaitaan, jolloin sen nimeksi vaihdettiin Toijalan Kaidetehdas. Tuotevalikoima lisääntyi kattamaan tärkeimmät kudontavälineet. Toisen maailmansodan jälkeen aloitettiin myös kangaspuiden valmistus. 1960-luvulla aloitettiin vienti ulkomaille, muun muassa Yhdysvaltoihin. 1970-luvulla kangaspuutuotanto laajeni ja mallisto kehittyi. 1970-luvulla järjestettiin ulkomaisille kutojille suunnattuja kudontakursseja. Loimien lomassa -ohjelehti alkoi ilmestyä vuonna 1977. 1980-luvulla kehitettiin tietokoneohjatut kangaspuut ja paineilmatoimiset kangaspuut. Seuraavalla vuosikymmenellä syntyivät uusiin tarpeisiin salonkikangaspuut ja valikoimaan lisättiin käsityölangat. Nimeä Toijalan Kaidetehdas käytettiin vuoteen 1987 saakka, jolloin nimi lyhennettiin muotoon Toijalan Kaide. Nykyinen nimi otettiin käyttöön 2000-luvulla. == Lähteet == * Toika.com ===Viitteet=== == Aiheesta muualla == * Yrityksen Kotisivut * Facebook Luokka:Suomalaiset teollisuusyritykset Luokka:Suomalaiset perheyritykset Luokka:Suomalaiset huonekaluvalmistajat Luokka:Akaa
Yrjöjen aikakauden arkkitehtuuri

pienoiskuva|Yrjöjen aikakauden arkkitehtuuria Bathissa. Yrjöjen aikakauden arkkitehtuuri on englantia puhuvissa maissa käytetty nimitys arkkitehtuurityyleille, joita käytettiin noin 1720–1840. Ajanjakso sopii suurin piirtein kauteen, jota kutsutaan Yrjöjen aikakaudeksi. Englantilaista arkkitehtuuria oli noin 1600-luvun puolivälistä hallinnut Christopher Wrenin ja tämän seuraajien ylellinen ja monumentaalinen barokkiarkkitehtuuri. Hannover-suvun valtakauden ensimmäisten vuosikymmenien aikana Whig- aristokraatit alkoivat pitää tyyliä kuitenkin epäilyttävänä. He vaikuttivatkin vahvasti sekä Englannin politiikassa että taiteissa, ja sen takia 1700-luvun alussa arkkitehdit alkoivat uudistaa arkkitehtuuria Andrea Palladion antiikista mallia ottaneen palladiolaisen arkkitehtuurin mukaan. Yrjöjen ajan toinen merkittävä tyyli oli uusklassinen arkkitehtuuri, joka alkoi vaikuttaa 1700-luvun puolivälissä. Vuosisadan lopulla yrjöjen arkkitehtuurissa alkoi vaikuttaa muitakin tyylejä, joista merkittävimpiä oli uusgotiikka.Encyclopædia Britannica. Yrjöjen aikakauden arkkitehtuuri näkyy selvästi englantilaisessa kaupunkisuunnittelussa. Taloilla oli nyt sekä julkinen että yksityinen merkitys, ja hyviä esimerkkejä ajan kaupunkisuunnittelusta on edelleen nähtävissä esimerkiksi Bathissä ja Lontoon Bloomsburyssä. 1720-luvulla todettiin, että yksittäisten talojen piti noudattaa kaupunkisuunnittelun periaatteita. Tämä näkyy esimerkiksi Bathin Queen Squaren pohjoisaukiolla, johon John Wood suunnitteli seitsemän taloa, jotka muodostavat palatsimaisen kokonaisuuden. Englannista tyyli levisi erityisesti myös Yhdysvaltain siirtokuntiin, jossa rikkaat maanomistajat ja kauppiaat halusivat osoittaa tyylinsä ja rikkautensa asuintaloissaan.Berry, s. 42. Yrjöjen aikakaudella myös sisustussuunnittelu seurasi ajan tyyliä. Josiah Wedgwood ja Josiah Spode vaikuttivat keramiikkaan, ja huonekalusuunnittelussa kehittyi useita erilaisia linjauksia. Huonekalusuunnittelun tunnettuja nimiä olivat Thomas Chippendale, George Hepplewhite ja Thomas Sheraton. Lisäksi tapetti alkoi sisustuksessa syrjäyttää puupaneelin. == Lähteet == * * === Viitteet === == Aiheesta muualla == Luokka:1700-luvun arkkitehtuurin suuntaukset Luokka:1800-luvun arkkitehtuurin suuntaukset
Juhana Kainulainen

Juhana Kainulainen (21. syyskuuta 1788 Kesälahti, Hummovaara – 9. toukokuuta 1847 Kesälahti, Villala) oli runonlaulaja ja tietäjä. Kainulaisen vanhemmat olivat talollinen Lauri Kainulainen ja Maria Hirvonen, isä oli ollut tunnettu tietäjä ja metsälukujen lukija. Elias Lönnrot tapasi Kainulaisen Kesälahden Hummovaarassa runonkeruumatkansa ensimmäisenä runonlaulajana kesäkuussa 1828. Viikon aikana hän sai Kainulaiselta talteen yhteensä 57 runoa ja loitsua. Kalevalaan liittyviä niistä oli kuitenkin vain muutama. Myös Kainulaisen veljeltä, joka toimi seppänä, Lönnrot keräsi joitakin runoja. Kainulaisen puoliso vuodesta 1828 oli Pekka Makkosen leski Vappu Ketolainen (k. 1848). == Lähteet == * Sivut 365–366. Luokka: Runonlaulajat Luokka: Vuonna 1788 syntyneet Luokka: Vuonna 1848 kuolleet
Lundilaisuus

Lundilaisuudeksi kutsutaan Lundin yliopiston piirissä syntynyttä luterilaista teologista koulukuntaa, jonka merkittävimpiä edustajia olivat Anders Nygren, Gustaf Aulén ja Ragnar Bring. Lundilaisuus on vaikuttanut voimakkaasti Luther- tutkimuksen parissa. Lundilaisuus tunnetaan erityisesti sen kehittämästä niin sanotusta perusmotiivitutkimuksesta. Suomessa lundilaista koulukuntaa ovat eri tavoin edustaneet muun muassa Lennart Pinomaa, Erkki Niinivaara ja erityisesti Lauri Haikola. Lundilaisen teologian lähestymistapaa ovat Suomessa kritisoineet muun muassa Uuras Saarnivaara, Eino Sormunen ja Osmo Tiililä. ==Aiheesta muualla== *Lund, Theology of, artikkeli Christian Cyclopediassa *Lundin teologia (Seppo A. Teinonen: Teologian sanakirja) Luokka:Luterilainen teologia
Minar-e-Pakistan

Minar-e-Pakistan () on 62 metriä korkea monumentaalinen minareetti, joka sijaitsee Pakistanin toiseksi suurimmassa kaupungissa, Lahoressa. Minar-e- Pakistan on rakennettu samalle paikalle, jossa vaadittiin Pakistanin itsenäisyyttä ensimmäistä kertaa virallisesti. Seitsemän vuotta myöhemmin Pakistan oli saanut itsenäisyytensä. Monumentin ympärille on rakennettu puisto, joka tunnetaan nykyisin nimellä Iqbal-puisto ja tunnettiin aiemmin nimellä Minto-puisto. Puistossa on tekojärvi ja useita marmorisia suihkulähteitä. Minar-e-Pakistanin on suunnitellut arkkitehti Nasreddin Murat- Khan ja monumentti on valmistettu marmorista. == Lähteet == Luokka:Pakistanin rakennukset ja rakennelmat Luokka:Islamilainen arkkitehtuuri Luokka:Tornit Luokka:Lahore
Savonlinnan musiikkiopisto

thumb|200px|Savonlinnan musiikkiopiston Sotilaspojankutu 1:ssä sijaitseva rakennus on valmistunut vuonna 1986 ja lisäosa vuonna 2006. Savonlinnan musiikkiopisto on Savonlinnassa sijaitseva taiteen perusopetusta musiikki-, tanssi- ja teatteritaiteessa antava yksityinen oppilaitos. Oppilaitos on perustettu vuonna 1957 ja sitä ylläpitää Savonlinnan musiikkiopiston kannatusyhdistys ry. Savonlinnan musiikkiopisto antaa opetusta Sotilaspojankadulla Savonlinnan keskustassa sijaitsevan päätoimipaikan lisäksi, myös sivutoimipaikoissa Kerimäellä, Punkaharjulla ja Sulkavalla, sekä päiväkodeissa ja kouluissa. Musiikkiopiston verkkosivu. Viitattu 1.7.2014. ==Lähteet== Luokka:Taiteen perusopetus Luokka:Savonlinnan oppilaitokset Luokka:Suomalaiset musiikkialan oppilaitokset
Carl Goßler

Carl Heinrich Goßler (17. huhtikuuta 1885 Hampuri - 9\. syyskuuta 1914 Ranska) oli saksalainen soutaja ja olympiavoittaja. Hänen seuransa oli hampurilainen Germania Ruder Club. Goßler osallistui 15-vuotiaana Pariisin olympialaisissa 1900 perämiehellisiin nelikoihin, joista Germania Ruderer Clubin joukkue sai kultaa. Samassa veneessä olivat myös Carlin veljet Gustav ja Oskar. Carl kuoli ensimmäisen maailmansodan aikaan Ranskassa 29 vuoden ikäisenä. == Lähteet == * Goßlerin profiili sports-reference.com -sivustolla === Viitteet === Luokka:Saksalaiset soutajat Luokka:Saksalaiset olympiavoittajat Luokka:Saksalaiset ensimmäisessä maailmansodassa kaatuneet Luokka:Vuonna 1885 syntyneet Luokka:Vuonna 1914 kuolleet
Gustav Goßler

Gustav-Ludwig Goßler (4. huhtikuuta 1879 Hampuri - 4\. huhtikuuta 1940) oli saksalainen soutaja ja olympiavoittaja. Hänen seuransa oli hampurilainen Germania Ruder Club. Goßler kuului Germania Ruderer Clubin joukkueeseen, joka voitti perämiehellisten nelikkojen kultaa Pariisin olympialaisissa 1900. Joukkueessa olivat myös Gustavin veljet Carl ja Oskar. Gustav sousi olympialaisissa nelikkokilpailun lisäksi perämiehellisissä kahdeksikoissa, joissa hän sijoittui neljänneksi. == Lähteet == * Goßlerin profiili sports- reference.com -sivustolla === Viitteet === Luokka:Saksalaiset soutajat Luokka:Saksalaiset olympiavoittajat Luokka:Vuonna 1879 syntyneet Luokka:Vuonna 1940 kuolleet
Oskar Goßler

Oskar Goßler (26. kesäkuuta 1875 Hampuri - 15\. helmikuuta 1953) oli saksalainen soutaja ja olympiavoittaja. Hänen seuransa oli hampurilainen Germania Ruder Club. Goßler osallistui Pariisin olympialaisissa 1900 kahteen lajiin. Hän sousi seuransa neljänneksi sijoittuneessa perämiehellisten kahdeksikkojen joukkueessa ja oli voittamassa kultaa perämiehellisissä nelikoissa. Oskarin lisäksi jälkimmäisessä joukkueessa olivat myös hänen veljensä Carl ja Gustav. == Lähteet == * Goßlerin profiili sports- reference.com -sivustolla === Viitteet === Luokka:Saksalaiset soutajat Luokka:Saksalaiset olympiavoittajat Luokka:Vuonna 1875 syntyneet Luokka:Vuonna 1953 kuolleet
Frederik Nielsen

Frederik Nielsen (s. 27. elokuuta 1983 Lyngby) on tanskalainen tennispelaaja. Parhaimmillaan hän on ollut kaksinpelissä ATP-listan sijalla 190 elokuussa 2012 ja nelinpelissä sijalla 22 syyskuussa 2012. Hän on voittanut urallaan yhden ATP-turnauksen nelinpelissä. Nielsen voitti nelinpelimestaruuden Wimbledonissa 2012 yhdessä Jonathan Marrayn kanssa. Nielsenin isoisä oli kaksinkertainen Wimbledonin voittaja Kurt Nielsen. == Lähteet == == Aiheesta muualla == * * Luokka:Tanskalaiset tennispelaajat Luokka:Vuonna 1983 syntyneet Luokka:Elävät henkilöt
Matt Dalton

Matt Dalton (s. 4. heinäkuuta 1986 Clinton, Ontario, Kanada) on eteläkorealais-kanadalainen jääkiekkomaalivahti. == Seurajoukkueura == Dalton pelasi ennen ammattilaisuraansa juniorisarja NAHL:n Bozeman Icedogsissa (2005–2006), juniorisarja USHL:n Des Moines Buccaneersissa (2006–2007) ja yliopistosarja CHA:n Bemidji State Beaversissä (2007–2009). Vuonna 2006 hänet palkittiin NAHL:n arvokkaimpana pelaajana ja nimettiin sen ensimmäiseen sekä tulokkaiden tähdistökentälliseen. Hänellä oli kaudella 2005–2006 sarjan paras torjuntaprosentti (94,0) sekä päästettyjen maalien keskiarvo (1,63). Vuonna 2009 Dalton oli johdattamassa joukkuettaan CHA:n mestaruuteen sekä NCAA:n Frozen Four -lopputurnaukseen. Hänet nimettiin tuona vuonna CHA:n toiseen tähdistökentälliseen. Dalton ei saanut NHL-varausta, vaan teki keväällä 2009 vapaana pelaajana sopimuksen Boston Bruinsin kanssa. Hän pelasi kaksi kautta AHL:n Providence Bruinsissa sekä ECHL:n Reading Royalsissa saamatta näytönpaikkaa NHL:ssä. Vuonna 2011 hän siirtyi venäläiseen KHL-seura Vitjaz Tšehoviin. Hän pelasi kaudella 2011–2012 34 runkosarjaottelua, kuusi enemmän kuin joukkueensa toinen maalivahti Danila Alistratov. Daltonin torjuntaprosentti oli 90,9 ja päästettyjen maalien keskiarvo 3,49. Kausiksi 2012–2013 ja 2013–2014 Dalton siirtyi samassa liigassa pelaavaan Neftehimik Nižnekamskiin. Hän pelasi ensimmäisellä kaudellaan seurassa 38 ottelua (torjuntaprosentti 92,3 ja päästettyjen maalien keskiarvo 2.36) ja viimeisellä kaudellaan 19 peliä (vastaavat lukemat 91,10 ja 2,92). Kaudesta 2014–2015 alkaen Dalton on edustanut Aasian ALIH-liigassa pelaavaa Anyang Hallaa. Hänet on valittu sarjan parhaaksi maalivahdiksi kolme kertaa. == Maajoukkueura == Dalton sai Etelä-Korean kansalaisuuden vuonna 2016. Hän edusti maata muun muassa Pyeongchangin olympialaisissa ja pelasi jokaisessa joukkueen neljässä ottelussa. == Lähteet == *3 * === Viitteet === == Aiheesta muualla == * Luokka:Eteläkorealaiset jääkiekkomaalivahdit Luokka:Kanadalaiset jääkiekkomaalivahdit Luokka:Vuonna 1986 syntyneet Luokka:Elävät henkilöt
Jonathan Marray

Jonathan Marray (s. 10. maaliskuuta 1981 Liverpool) on englantilainen tennispelaaja. Nykyään lähinnä vain nelinpeliä pelaava Marray on ollut parhaimmillaan kaksinpelissä ATP-listan sijalla 215 huhtikuussa 2005 ja nelinpelissä sijalla 21 heinäkuussa 2012. Hän on voittanut urallaan yhden ATP- turnauksen nelinpelissä. Marray voitti nelinpelimestaruuden Wimbledonissa 2012 yhdessä Frederik Nielsenin kanssa. == Lähteet == == Aiheesta muualla == * * Luokka:Brittiläiset tennispelaajat Luokka:Vuonna 1981 syntyneet Luokka:Elävät henkilöt
Gislaved

Gislaved on samannimisen Gislavedin kunnan keskustaajama. Se sijaitsee Jönköpingin läänissä ja Smålandin historiallisessa maakunnassa Etelä- Ruotsissa. Vuoden 2010 lopussa taajamassa oli 10 037 asukasta. Gislaved oli 1970-luvun alun kuntauudistukseen asti kauppala. ==Väestönkehitys== ==Lähteet== Luokka:Ruotsin kuntien keskustaajamat Luokka:Ruotsin kauppalat *
Fanny Sundström (poliitikko)

Fanny Sundström (14. syyskuuta 1883 Sund, Ahvenanmaa – 14. huhtikuuta 1944) oli ahvenanmaalainen poliitikko, naisten aseman puolestapuhuja ja opettaja. Hän myös oli myös mukana Marttaliiton toiminnassa sen alkuajoista alkaen. Hän oli Pietarissa opettajana Svenska Katharina kyrkoskolassa 1908–1915. Vuonna 1922 Sundström oli ainoa nainen, joka valittiin ensimmäisille Ahvenanmaan maakuntapäiville.Fanny Sundström. Uppslagsverket.fi. Viitattu 26.4.2019 Vuonna 1929 hänet valittiin myös kunnanvaltuustoon. Sundström oli poliittisesti aktiivinen kuolemaansa asti. ==Lähteet== Luokka:Ahvenanmaalaiset poliitikot Luokka:Sundin kunnanvaltuutetut Luokka:Suomalaiset opettajat Luokka:Vuonna 1883 syntyneet Luokka:Vuonna 1944 kuolleet
Sotilastulkki

Sotilastulkki on sotilas, joka tulkkaa tai kääntää kielestä toiseen. Sotilastulkki palvelee sotilaallisessa organisaatiossa ja käyttää sotilasarvoa, univormua ja kantaa avoimesti asetta. Sotilastulkin ensisijainen tehtävä on edesauttaa sotilaallisia operaatioita tulkkaamalla ja kääntämällä, mutta sotilastulkeille voidaan määrätä myös muita tehtäviä, kuten esimerkiksi tiedon hankinta tai muiden sotilaiden koulutus. Sotilaallisissa organisaatioissa palvelee tulkkeja ja kääntäjiä myös siviilin asemassa, mutta heitä ei katsota sotilastulkeiksi. == Sotilastulkit Suomessa == Suomessa ei järjestetä sotilaille erikseen tulkki- tai kääntäjäkoulutusta. Puolustusvoimien palkatun henkilöstön kielikoulutuksesta ja Puolustusvoimien tarvitsemista kielipalveluista vastaa Maanpuolustuskorkeakoulun kielikeskus. Vieraita kieliä sujuvasti osaavat ammattisotilaat tai reserviläiset voivat palvelustehtäviinsä liittyen joutua tulkkaamaan tai kääntämään kielestä toiseen, jolloin heidän voidaan katsoa tilapäisesti toimivan sotilastulkin tehtävässä. Puolustusvoimissa ei kuitenkaan palvele henkilöitä sotilastulkin tehtävässä. === Toinen maailmansota === Toisessa maailmansodassa sotilastulkkeja palveli Suomessa runsaasti. Tulkkien tärkein tehtävä oli avustaa sotavankien kuulustelussa. Tulkkeja palveli sotavankileirien lisäksi myös rintamalla, sillä sotavankien kuulustelut tuli aloittaa jo kiinniottotilanteessa. Yleisin tulkattava kieli oli venäjä, mutta myös saksan tulkkeja tarvittiin erityisesti Pohjois-Suomessa yhteistoimintaan saksalaisten joukkojen kanssa vuodem 1941 kesästä aina vuoden 1944 syksyyn saakka. Sotavankien kuulusteluissa sotilastulkin tehtävissä palveli mm. rintamalla venäjänkielentaitoisia rivimiehiä ja esikunnissa tiedustelu-upseereita. Joskus kuulustelijana toimi venäjänkielentaitoinen henkilö itse, eikä sotilastulkkia erikseen käytetty. Sotavankileireillä ja sotasairaaloissa sotavankien kuulustelujen tulkkeina toimi myös mm. suomenkielentaitoisia sotavankeja ja venäjänkielentaitoisia lottia, mutta nämä eivät olleet sotilastulkkeja. === Rauhanturva- ja kriisinhallintaoperaatiot === Suomalaisissa rauhanturva- ja kriinsinhallintajoukoissa palvelee yleensä sotilastulkki tai -tulkkeja. Rauhanturva- tai kriisinhallintajoukon sotilastulkki on Suomesta rekrytoitu Suomen kansalainen. Joukon mukana operaatioalueella palvelee myös operaatioalueelta rekrytoituja ns. paikallistulkkeja. Paikallistulkit eivät kuulu kriisinhallintajoukkoon eikä heillä ole sotilasarvoa, vaikka joissain tilanteissa myös siviilinä palvelevan tulkin on perusteltua käyttää sotilasasua tai -varusteita, esimerkiksi suojaliiviä ja -kypärää. == Katso myös == * Tulkki == Lähteet == == Aiheesta muualla == * * Luokka:Käännöstiede Luokka:Sotilastehtävät
Carl Björkman (poliitikko)

Carl Björkman (15. helmikuuta 1873 Turku – 5. syyskuuta 1948 Maarianhamina) oli ahvenanmaalainen poliitikko.Isaksson, Martin (1988). Carl Björkman: Ålands första lantråd. Mariehamn: Ålands kulturstiftelse. Björkman oli yhdessä Julius Sundblomin kanssa merkittävä Ahvenanmaan Ruotsiin liittämisen puolesta puhuja. Perusti Ahvenanmaan suojeluskunnan sisällissodan aikana, sittemmin Ahvenanmaan kysymyksen kärjistyttyä Suomen viranomaiset pidättivät hänet ja Sundblomin syytettynä maanpetoksesta. Kysymyksen ratkettua heidät vapautettiin. Björkman valittiin Ahvenanmaan maakuntahallituksen ensimmäiseksi maaneuvokseksi 1922 ja hän piti asemansa vuoteen 1938 asti. ==Viitteet== ==Aiheesta muualla== * Björkman, Carl hakuteoksessa Biografiskt lexikon för Finland. * Luokka:Vuonna 1873 syntyneet Luokka:Vuonna 1948 kuolleet Luokka:Ahvenanmaan maaneuvos
Chorus Cathedralis Aboensis

Chorus Cathedralis Aboensis on turkulainen orkesterisäestyksellisiin suurteoksiin erikoistunut 60-80 laulajan sinfoniakuoro. CCA toimii tiiviissä yhteistyössä Turun filharmonisen orkesterin sekä Turun ja Kaarinan seurakuntayhtymän kanssa. Kuoro on perustettu vuonna 1982 ja sen taiteellisena johtajana on vuodesta 2021 alkaen toiminut MuM Paavo Hyökki. Sinfoniakuoro Chorus Cathedralis Aboensis (CCA) perustettiin vuonna 1982 ammattimaisen taitaville harrastajalaulajille. Kuoro sai nimensä Turun tuomiokirkon mukaan, ja sen päätehtävät ovat esiintymiset tuomiokirkon juhlajumalanpalveluksissa sekä yhteistyö Turun filharmonisen orkesterin kanssa. Turun filharmonikkojen kanssa CCA on konsertoinut jo yli 130 kertaa. CCA on esiintynyt myös RSO:n, Helsingin kaupunginorkesterin, Tampere Filharmonian, Tapiola Sinfoniettan ja Jyväskylä Sinfonian kanssa. Yhteistyötä on tehty myös esimerkiksi ranskalaisen Orchestre National du Lorrainen kanssa. Kuoron laajaan kantaohjelmistoon kuuluvat kaikki keskeiset suuret kirkkomusiikkiteokset kuorolle ja orkesterille. Viime vuosien aikana kuoron ohjelmistoon on kuulunut kotimaisten ja kansainvälisten kapellimestareiden johdolla muun muassa Johannes Brahmsin Ein Deutsches Requiem, Ludvig van Beethovenin 9. sinfonia, Joseph Haydnin Luominen sekä Verdin, Fauren ja Mozartin Requiemit. Aiemmin kuoro on esittänyt myös teoksia Francis Poulencin Stabat Mater, Gustav Mahlerin 2. sinfonia, Edvard Giregin Peer Gynt, Zoltán Kodályn Psalmus Hungaricus, Robert Schumannin Kohtauksia Goethen Faustista, Antonin Dvořákin Stabat Mater, Leoš Janáčekin Glagoliittimessu, Sir Michael Tippettin Child of Our Time sekä Hector Berliozin Tristia. CCA on esiintynyt monien tunnettujen suomalaisten ja ulkomaisten solistien, kuten Karita Mattilan, Valtteri Torikan, Matti Salmisen, Jaakko Ryhäsen, Soile Isokosken, Juha Uusitalon, Jorma Silvastin, Raimo Sirkiän, Monica Groopin, Kiri Te Kanawan ja Barbara Hendricksin kanssa. CCA on järjestänyt a cappella -konsertteja esittäen mm. Einojuhani Rautavaaran Vigilian sekä toiminut myös oopperakuorona. Elokuussa 2005 CCA oli mukana Suomen Joutsenella esitetyssä Richard Wagnerin Lentävä hollantilainen -produktiossa, sekä samana syksynä Karita Mattilan Arias-konsertissa Helsingin Hartwall Arenalla. Vuonna 2012 CCA juhlisti 30-vuotisjuhlavuottaan esittämällä Brahmsin Ein Deutsches Requiemin ja syksyllä [Turku Jazz Orchestra]]n kanssa Duke Ellingtonin Sacred Concertin. Vuonna 2017 CCA toimi oopperan Die Kalewainen in Pochjola-kuorona ja samana kesänä kuoro esitti Richard Wagnerrin Parsifal-oopperan näyttämöversiona Turun Musiikkijuhlilla. Vuoden 2021 keskeinen teos oli Panu Aaltion Luontosinfonia ulkoilmakonserttina. CCA:n johtajina ovat aiemmin toimineet Jouko Hytönen, Raili Leinonen, Juha Kuivanen, Seppo Murto,Timo Lehtovaara ja Märt Krell. == Aiheesta muualla == *www.cca.fi Luokka:Suomalaiset kuorot
Miguel Ángel Rubiano

Miguel Ángel Rubiano Chávez (s. 3. lokakuuta 1984 Bogotá) on kolumbialainen maantiepyöräilijä. Hän aloitti ammattilaisuransa Ceramica Panaria-Navigare -tallissa 2006–2007, edusti Centri della Calzatura - Partizan -joukkuetta 2008–2009, Meridiana-Kamenia 2010, D'Angelo & Antenucci-Nippo -joukkuetta 2011, Androni Giocattoli - Venezuelaa 2012–2013, Colombia-tallia 2014–2015, Coldeportes - Claroa ja Chinese Continental Team of Gansu Bankia 2016, Coldeportes-Zenúa vuosina 2017–2019 sekä Colombia Tierra de Atletas - GW Bicicletas -joukkuetta 2020. Hän palasi kahden välivuoden jälkeen amatööritalliin vuonna 2023. Hän jäi kiinni octopaminen käytöstä Regio Tour -kilpailussa elokuussa 2008 ja sai kahden vuoden kilpailukiellon, joka lyheni valituksen jälkeen takautuvasti puolen vuoden mittaiseksi heinäkuussa 2009. Rubiano voitti Italian ympäriajossa 2012 Porto Sant'Elpidioon päättyneen kuudennen etapin karattuaan irtiottoon jyrkässä nousussa noin 35 kilometriä ennen maalia. == Saavutuksia == Lähteet:Cyclingbase, Cycling Archives ;2008 :Doble Sucre Potosí GP Cemento Fancesa, 4. etapin voitto :~~Slovakian ympäriajo, 1. etapin voitto~~ ;2011 :Tour de San Luis, 6. etapin voitto :Slovakian ympäriajo, 3. etapin voitto :Tour de Hokkaido, kokonaiskilpailun ja 4. etapin (aika-ajo) voitto ;2012 :Italian ympäriajo, 6. etapin voitto ;2014 :Maantieajon Kolumbian-mestaruus ;2016 :Tour of Qinghai Lake, 1. etapin voitto == Lähteet == Luokka:Kolumbialaiset maantiepyöräilijät Luokka:Vuonna 1984 syntyneet Luokka:Elävät henkilöt Luokka:Dopingrikkomuksesta tuomitut kolumbialaiset Luokka:Dopingrikkomuksesta tuomitut pyöräilijät
Bella Sara

Bella Sara on kansainvälinen nettipeli lapsille, johon voi ostaa keräilykortteja, joilla saa hevosia, joita voi hoitaa. Sitä julkaisee peliyhtiö Hidden City Entertainment. Bella Sara -sivusto luotiin Tanskassa, koska haluttiin jotakin samankaltaista kuin Pokémonit, mutta tytöille suunnattuna. Tästä lähti idea keräilykorteista. == Aiheesta muualla == * kotisivut Luokka:Verkkosivustot Luokka:Keräilykorttipelit
Oliver Kirk

Oliver Leonard Kirk (20. huhtikuuta 1884 Beatrice, Nebraska – 14. maaliskuuta 1960 Farmington, Missouri) oli yhdysvaltalainen nyrkkeilijä ja olympiavoittaja. Kirk on ainoa, joka on voittanut samoissa olympiakisoissa kultaa nyrkkeilyn kahdessa eri painoluokassa. Hän voitti St. Louisin kisoissa 1904 kultaa ensin 52,2 kilon sarjassa. Kirk ei alun perin osallistunut 56,7 kilon kilpailuun, mutta otteli yleisön pyynnöstä sarjan voittajaa vastaan ja peittosi tämän. Niinpä Kirkille annettiin kultamitali myös raskaammasta painoluokasta. Kirk siirtyi myöhemmin ammattilaiseksi ja otteli ammattilaisena vuosina 1906-1919\. Hän voitti muun muassa pitkäaikaisen höyhensarjan maailmanmestarin Abe Attellin, mutta kuitenkin hävisi urallaan useammin kuin voitti. == Lähteet == Luokka:Yhdysvaltalaiset nyrkkeilijät Luokka:Yhdysvaltalaiset olympiavoittajat Luokka:Vuonna 1884 syntyneet Luokka:Vuonna 1960 kuolleet
Huipulla tuulee

Huipulla tuulee (KRÅCD 14) on Klamydia-yhtyeen kolme kappaletta sisältävä EP- levy, joka ilmestyi kesällä 1994. EP:n äänitti ja miksasi tuolloin Yö- yhtyeessä kitaraa soittanut Jani Viitanen. Viitanen vastasi myös myöhemmin samana vuonna ilmestyneen Tippurikvartetti-albumin äänityksestä ja miksauksesta. EP:n nimikappale ”Huipulla tuulee” päätyi mukaan myös Tippurikvartetti-albumille. EP:n päättävä ”Plitskoveri” on nimensä mukaisesti suomenkielinen cover-versio Blitz-yhtyeen kappaleesta ”Razors in the Night”. EP nousi julkaisuviikollaan Suomen virallisen singlelistan sijalle 1.Klamydia.fi == Kappaleet Huipulla tuulee -EP YLE:n äänitearkiston tietokannassa == # # # == Kokoonpano Finnmusic == * Vesku – laulu * Vuokko – kitara * Jakke – basso * Riku – rummut \+ * Jani Viitanen – äänittäjä, miksaaja * Pekka Röppänen – kannen piirros == Lähteet == Luokka:Vuoden 1994 EP:t Luokka:Klamydian albumit Luokka:Vuoden 1994 kappaleet
Theresa Weld

Theresa Weld (myöh. Blanchard; 21. elokuuta 1893 Brookline - 12\. maaliskuuta 1978 Boston) oli yhdysvaltalainen taitoluistelija ja olympiamitalisti. Hänen seuransa oli Skating Club of Boston. Weld voitti yksinluistelussa maansa mestaruuden vuosina 1914 ja 1920, jonka lisäksi hän oli pariluistelussa Yhdysvaltain-mestaruuskisojen korkeimmalla korokkeella Nathaniel Nilesin kanssa 1918 ja 1920. Hän meni naimisiin Charles Blanchardin kanssa ja luisteli nimellä Blanchard neljään yksilöiden ja seitsemään parien Yhdysvaltain- mestaruuteen jatkaen edelleen Nilesin kanssa. Blanchard voitti Antwerpenin olympialaisissa 1920 pronssia yksinluistelusta ja oli parikilpailussa neljäs. Blanchard sijoittui Chamonix'ssa talviolympialaisissa 1924 neljänneksi henkilökohtaisessa kilpailussa ja ylsi parikilpailussa kuudennelle tilalle Nilesin kanssa. Pari oli yhdeksänneksi paras Sankt Moritzin kisoissa 1928, joissa Blanchard oli kymmenes yksinluistelussa. Blanchard ja Niles voittivat Pohjois-Amerikan-mestaruuden 1925, ja Blanchard oli jo sitä ennen saanut kisoista yksinluistelun kultaa 1923 ollen samalla kisahistorian ensimmäinen voittaja sarjassa. Blanchard muutti naisten taitoluistelua pysyvästi. Hänen aikanaan naiset lähinnä piirtelivät luistimilla tarkkoja kuvioita jäähän. Blanchard lisäsi ohjelmiinsa rohkeita hyppyjä ja silmukoita, vaikka niitä moitittiin epänaisellisiksi. Blanchard perusti Skating-lehden 1923 ja toimitti sitä vuoteen 1963 saakka. Hän toimi myös erilaisissa Yhdysvaltain taitoluisteluliiton komiteoissa. Blanchard valittiin kansainväliseen naisurheilun kunniagalleriaan 1989. == Lähteet == * Weldin profiili sports- reference.com -sivustolla Luokka:Yhdysvaltalaiset taitoluistelijat Luokka:Yhdysvaltalaiset olympiamitalistit Luokka:Vuonna 1893 syntyneet Luokka:Vuonna 1978 kuolleet
Joseph Jules Beecken

Joseph Jules Beecken (11. huhtikuuta 1904 - 5\. helmikuuta 1948) oli belgialainen nyrkkeilijä ja olympiamitalisti. Beecken osallistui Pariisin olympialaisissa 1924 alle 72,6 kilon sarjaan, jossa hän voitti pronssia. == Lähteet == * Beeckenin profiili sports-reference.com -sivustolla === Viitteet === Luokka:Belgialaiset nyrkkeilijät Luokka:Belgialaiset olympiamitalistit Luokka:Vuonna 1904 syntyneet Luokka:Vuonna 1948 kuolleet
Southwark (Philadelphia)

Southwark on entinen kunta ja Philadelphian nykyinen kaupunginosa. Se on kaupungin vanhimpia alueita, ja sitä asuttivat alkuun erityisesti ruotsalaiset. Southwarkista tuli 1762 itsenäinen kuntansa, ja se oli suurimmillaan noin kolmen neliökilometrin laajuinen. Southwark ja muut Philadelphian piirikunnan alueet yhdistettiin 1854. == Lähteet == Luokka:Philadelphian kaupunginosat
Ivar Alanen

Ivar Alanen (aiemmin Lammi, 11. helmikuuta 1863 Virrat – 28. maaliskuuta 1936 Parkano) oli suomalainen poliitikko, joka edusti ensin suomalaista puoluetta ja myöhemmin kokoomuspuoluetta. Hänet valittiin eduskuntaan vuoden 1917 eduskuntavaaleissa ja hän toimi tehtävissään vuoteen 1922. Alanen oli maatalous- ja talousvaliokunnissa sekä suuressa valiokunnassa. Alanen avioitui Maria Hirvimäen kanssa vuonna 1891 ja asui maanviljelijänä Parkanossa vuosina 1894–1936. == Lähteet == Luokka:Kansanedustajat Luokka:Suomalaisen puolueen poliitikot Luokka:Kansallisen Kokoomuksen poliitikot Luokka:Turun läänin pohjoinen vaalipiiri Luokka:Vuonna 1863 syntyneet Luokka:Vuonna 1936 kuolleet
Broilertalo

Broilertalo Oy oli siipikarja-alan yritys, jonka perustivat vuonna 1981 Lounais-Suomen Osuusteurastamo ja Satahämeen Osuusteurastamo yhdessä. Investointi muodosti jatkumon osuuskuntien 1960-luvun alussa aloittamalle broileriliiketoiminnalle. Broilertalon varsinainen toiminta alkoi vuonna 1983, jolloin sille valmistui Säkylään tuotantolaitos. Siipikarjanlihan käyttö Suomessa kasvoi voimakkaasti, ja se rohkaisi yhtiön omistajia merkittävään yrityskauppaan maaliskuussa 1993. Broilertalo Oy osti Cultor-konserniin kuuluneen Kariniemi Oy:n siipikarjaliiketoiminnan. Yrityskaupan seurauksena Broilertalon tuotantovolyymi kaksinkertaistui, ja yhtiön markkinaosuus nousi noin 50 %:iin. Broilerien teurastukset ja paloittelu keskitettiin Euraan, samoin yhtiön pääpaikka. Teurastamolta vapautuneisiin tiloihin Säkylässä asettui HK Ruokatalon (nyk. HKScan Finland) valmisruokatehdas. Vuodesta 2007 tilat ovat uudistettuna olleet Länsi-Kalkkuna Oy:n kalkkunateurastamona. Pyhäjärvi-seudun kunnille Broilertalo oli merkittävä yhteistyökumppani ja työllistäjä. Sen palveluksessa oli 223 henkeä (v. 1992) ja 759 henkeä (v. 2003). HK Ruokatalo Oy:n tytäryhtiönä Broilertalo vastasi konsernin kotimaan siipikarjaliiketoiminnasta. Maaliskuussa 2005 Broilertalo fuusioitiin HK Ruokataloon ja sen tuotantolaitoksista tuli HK Ruokatalon tuotantolaitoksia. ==Lähteet== * Puro, Laura ja Åberg, Veijo: Lihatalonpojat ja heidän yhtiönsä. LSO, HKScan ja liha-alan muutos. Porvoo 2012. ISBN 978-951-37-6368-8. Sivut 162–165, 263. * Toivio, Hilja: Suomen broilerituotannon historia 1959–2009. Sastamala 2009. ISBN 978-952-92-6042-3. Sivut 121–123. * HKScanin historiaa , vuodet 1983 ja 1993. Luokka:Entiset suomalaiset elintarvikeyritykset Luokka:Teurastamot Luokka:LSO Osuuskunta
Pikaluistelu talviolympialaisissa 2018

Pikaluistelussa kilpailtiin Pyeongchangin 2018 talviolympialaisissa 10.–24. helmikuuta Gangneung Ovalissa. Paikalle yleisöön mahtui 8 000 henkilöä. Kilpailutapahtumia oli 14, joista seitsemän oli miehille ja seitsemän naisille. Uutena lajina olympiaohjelmassa oli yhteislähtökilpailu. == Mitalitaulukko == Pikaluistelu talviolympialaisissa 2018 – Mitalitaulukko Pikaluistelu talviolympialaisissa 2018 – Mitalitaulukko Pikaluistelu talviolympialaisissa 2018 – Mitalitaulukko Pikaluistelu talviolympialaisissa 2018 – Mitalitaulukko Pikaluistelu talviolympialaisissa 2018 – Mitalitaulukko Pikaluistelu talviolympialaisissa 2018 – Mitalitaulukko Sijoitus Maa Kulta Hopea Pronssi Yhteensä 1 7 4 5 16 2 3 2 1 6 3 2 1 1 4 4 1 4 2 7 5 1 1 0 2 6 0 1 1 2 7 0 1 0 1 8 0 0 1 1 8 0 0 1 1 8 0 0 1 1 8 0 0 1 1 Yhteensä 14 14 14 42 == Mitalistit == === Miesten kilpailut === 500 metriä tiedot 34,41 OE 34,42 34,65 1 000 metriä tiedot 1.07,95 1.07,99 1.08,22 1 500 metriä tiedot 1.44,01 1.44,86 1.44,93 5 000 metriä tiedot 6.09,76 OE 6.11,61 6.11,61 10 000 metriä tiedot 12.39,77 OE 12.41,98 12.54,32 Yhteislähtö tiedot 60 40 20 Joukkuetakaa-ajo tiedot Håvard Bøkko Simen Spieler Nilsen Sverre Lunde Pedersen Sindre Henriksen * 3.37,32 Lee Seung-hoon Chung Jae-won Kim Min-seok 3.38,52 Jan Blokhuijsen Sven Kramer Patrick Roest Koen Verweij * 3.38,40 Huom. * = ei kilpaillut finaalissa * = ei kilpaillut finaalissa * = ei kilpaillut finaalissa * = ei kilpaillut finaalissa * = ei kilpaillut finaalissa * = ei kilpaillut finaalissa === Naisten kilpailut === 500 metriä tiedot 36,94 OE 37,33 37,34 1 000 metriä tiedot 1.13,56 OE 1.13,82 1.13,98 1 500 metriä tiedot 1.54,35 1.54,55 1.55,26 3 000 metriä tiedot 3.59,21 3.59,29 4.00,02 5 000 metriä tiedot 6.50,23 6.51,85 6.53,98 Yhteislähtö tiedot 60 40 20 Joukkuetakaa-ajo tiedot Ayano Sato Miho Takagi Nana Takagi Ayaka Kikuchi * 2.53,89 OE Antoinette de Jong Marrit Leenstra Ireen Wüst Lotte van Beek * 2.55,48 Heather Bergsma Brittany Bowe Mia Manganello Carlijn Schoutens * 2.59,27 Huom. * = ei kilpaillut finaalissa * = ei kilpaillut finaalissa * = ei kilpaillut finaalissa * = ei kilpaillut finaalissa * = ei kilpaillut finaalissa * = ei kilpaillut finaalissa == Lähteet == == Aiheesta muualla == *
Kariniemi (yritys)

Kariniemi Oy on vuonna 1966 perustettu broilerinlihaa jalostava yritys Eurassa. Kariniemen on nykyään HKScanin tuotemerkki. Se on alkuaan ollut euralaisen Hannes Kariniemen omistama yhtiö, joka toi maahan broilerirotuisia kanoja ja kukkoja sekä myi untuvikkoja. ==Yhtiön vaiheet== Kariniemen teurastustoiminta alkoi vuonna 1968 Säkylässä ja siirtyi vuoden päästä Euran Fankkeelle. Rehunvalmistaja Turun Muna Oy osti yhtiön vuonna 1978, ja sen nimeksi tuli Oy Hannes Kariniemi Ab. Vuonna 1981 Suomen Sokeri Oy osti vuorostaan Turun Munan ja sen mukana Kariniemen. Isossa elintarvikekonsernissa Kariniemen liiketoiminta laajeni niin, että se aloitti vuonna 1990 kirjolohen käsittelyn Kustavin kalanjalostuslaitoksessa. Suomen Sokerin nimi muuttui Cultoriksi vuonna 1989, ja se alkoi irtaantua sivutoimialoistaan. LSO- konserniin kuuluva Broilertalo Oy osti Kariniemen siipikarjaliiketoiminnan maaliskuussa 1993. Kaupan myötä sen tuotantolaitokset Eurassa ja Köyliössä sekä niiden 290 työntekijää siirtyivät LSO:lle. Kariniemen kalanjalostamon Cultor myi samana vuonna 1993 Tresko Fish Oy:lle, jonka mukana se myöhemmin siirtyi Lännen Tehtaiden omistukseen. Omana erillisenä liiketoimintana oli jo vuonna 1974 perustettu Kariniemi Oy:n sisaryhtiö Biolan Oy hyödyntämään broilerintuotannossa sivutuotteena syntyvää lantaa. ==Lähteet== * Puro, Laura ja Åberg, Veijo: Lihatalonpojat ja heidän yhtiönsä. LSO, HKScan ja liha-alan muutos. Porvoo 2012. ISBN 978-951-37-6368-8. Sivut 164–165, 267. * Toivio, Hilja: Suomen broilerituotannon historia 1959–2009. Sastamala 2009. ISBN 978-952-92-6042-3. Sivut 121–123. * Tresko sulautuu Lännen Tehtaisiin 19.8.1996, ruokatieto.fi. Viitattu 27.10.2017. * Jorma Pihlava: Kirjolohi Kustavin tärkein jalostettava Turun Sanomat 27.6.2006, ts.fi. Viitattu 27.10.2017. * HKScanin historiaa , vuosi 1993. Luokka:Suomalaiset elintarvikeyritykset Luokka:Teurastamot Luokka:LSO Osuuskunta Luokka:Eura
Naisten Kakkosen kausi 2011

Naisten Kakkonen on naisten jalkapalloilun kolmanneksi korkein sarjataso Suomessa. Kaudella 2011 se pelattiin kahdessa 10 ja yhdessä 11 joukkueen lohkossa. Nousukarsinnan jälkeen Naisten Ykköseen nousivat Pallokissat ja VJS. Pallokissat sai myöhemmin KMF:n paikan Naisten Liigassa."Naisten Liigassa sarjapaikan siirto" 17.1.2012 Palloliitto Marraskuussa Palloliitto nosti täydennysmenettelyn kautta FC Rauman ja Visan Pallon Ykköseen. "Visan Pallo ja FC Rauma täydennysmenettelyn kautta Naisten Ykköseen" Kymppipaikka 18.11.2011 Visan Pallon paikka siirrettiin uudelle seuralle Merilappi Unitedille. "Merilappi United naisten Ykköseen" YLE Perämeri 10.11.2011 Tammikuussa KSF nostettiin Ykköseen luopumisten takia. "KSF-naiset Ykköseen" 23.1.2012 Sportpressen Naisten Kolmoseen kaudeksi 2012 putosivat FC Kasiysi, HyPS, KoPa ja Norrvalla FF. == Lohko A == Joukkue Ottelut Voitot Tasapelit Häviöt Maalisuhde Pisteet VJS 20 15 1 4 91-37 46 MPS 20 13 3 4 89-27 42 FC Espoo 20 12 4 4 51-25 40 PEPO 20 10 5 5 52-42 35 TuPS 20 11 1 8 49-33 34 PuVe 20 10 3 7 60-39 33 PU-62 20 9 2 9 41-43 29 Sudet 20 7 3 10 47-54 24 KoiPS 20 7 2 11 36-68 23 FC Kasiysi 20 2 1 17 27-103 7 HyPS 20 1 1 18 21-93 4 VJS nousukarsintaan. FC Kasiysi ja HyPS putosivat Naisten Kolmoseen. == Lohko B == Joukkue Ottelut Voitot Tasapelit Häviöt Maalisuhde Pisteet FC Rauma 18 15 1 2 75-22 46 KSF 18 14 4 0 55-15 46 NiceFutis/2 18 10 0 8 39-39 30 PIF 18 9 1 8 46-46 28 EBK 18 8 1 9 42-51 25 FC Nokia 18 6 5 7 31-34 23 MuSa 18 5 6 7 32-33 21 EIF 18 5 4 9 29-43 19 YIlves 18 2 5 11 20-45 11 KoPa 18 2 1 15 14-55 7 FC Rauma nousukarsintaan. KoPa putosi Naisten Kolmoseen. == Lohko C == Joukkue Ottelut Voitot Tasapelit Häviöt Maalisuhde Pisteet Pallokissat 18 16 1 1 73-18 49 Visan Pallo-j 18 15 1 2 71-12 46 FC Wimma 18 10 5 3 42-21 35 VIFK 18 9 3 6 61-33 30 RoPS 18 9 2 7 49-35 29 PeIK 18 7 2 9 32-57 23 IK Myran 18 6 1 11 29-46 10 I-JBK 18 5 1 12 21-45 16 ONS/2 18 3 2 13 16-63 11 Norrvalla FF 18 0 2 16 9-73 2 Pallokissat ja Visan Pallo-j nousukarsintaan. Norvalla FF putosi Naisten Kolmoseen. == Nousukarsinta == *FC Rauma - Pallokissat 2-2, Pallokissat - FC Rauma 4-1. Pallokissat nousi Naisten Ykköseen yhteismaalein 6-3. *VJS - Visan Pallo-j 5-0, Visan Pallo-j - VJS 1-1. VJS nousi Naisten Ykköseen yhteismaalein 6-1. ==Lähteet== *Suomen Palloliitto, Palloverkko ===Viitteet=== Luokka:Jalkapallosarjojen kausi 2010–2011/2011 Luokka:Naisten Kakkonen
Ritva Sarin-Grufberg

Ritva Sarin-Grufberg (s. 17. toukokuuta 1944) on ahvenanmaalainen poliitikko. Hän on toiminut Maarianhaminan kaupunginjohtajana vuosina 1988–1999 sekä 2003–2007. Näiden välillä Sarin-Grufberg oli Ahvenanmaan maakuntapäivien edustajana 1999–2001 sekä maakuntahallituksen sosiaali- ja ympäristöministerinä 2001–2003. Sarin-Grufberg on naimisissa juristi Lennart Grufbergin kanssa. Luokka:Ahvenanmaalaiset poliitikot Luokka:Maarianhaminan pormestarit ja kaupunginjohtajat Luokka:Vuonna 1944 syntyneet Luokka:Elävät henkilöt
Krl

Krl tai KRL voi viitata johonkin seuraavista: * Kansan Raittiusliitto (KRL), vasemmistolainen raittiusjärjestö * kiinteistörekisterilaki (KRL), Suomen kiinteistörekisteriä säätelevä laki * kaupparekisterilaki (KRL), Suomen kaupparekisteriä säätelevä laki * Kermalan seisake (Krl), liikennepaikka Jokioisten museorautatiellä * Korlan lentoasema (IATA-koodi KRL), lentoasema Kiinassa * karjalan kieli (ISO 639-2 -koodi krl)
Olof Salmén

Olof Salmén (16. tammikuuta 1927 Saltvikhttps://www.uppslagsverket.fi/sv/sok/view-103684-SalmenOlof – 28. toukokuuta 2011) oli ahvenanmaalainen poliitikko. Hän oli Ahvenanmaan maakuntapäivien jäsenenä vuosina 1971–1975, 1979, 1988–1999 ja 2001–2003, maakuntahallituksen jäsenä 1980–1987 sekä sen valtiovarainministerinä 1999–2001. Salmén oli myös Pohjoismaiden neuvoston presidentti 1996–1997. ==Lähteet== Luokka:Ahvenanmaalaiset poliitikot Luokka:Vuonna 1927 syntyneet Luokka:Vuonna 2011 kuolleet
Klaipėdan satama

Klaipėdan satama (, , LOCODE: LT KLJ) on Klaipėdassa sijaitseva Liettuan suurin satama. Satama-alueen laiturit sijaitsevat noin kymmenen kilometriä pitkällä rantakaistaleella Kuurinkyntään itäpuolelle jäävän suojaisan lahden (Kuurinhaffi) suulla. ==Rahtimäärät== Satama on rahtimäärältään yksi Baltian maiden suurimmista Tallinnan ja Riian sataman ohella. Joissain Liettuan tilastoissa Mažeikiain öljynjalostamoa palvelevan raakaöljyn tuontiterminaalin eli Būtingėn öljyterminaalin rahtimäärät luetaan osaksi Klaipėdan sataman arvoja, mutta yleensä nämä käsitellään erikseen. Vuonna 2012 rahtimäärällä mitattuna rahdin suurimmat tuoteryhmät olivat: lannoitteet (27,6 % tonnimäärästä), öljytuotteet (23,4 %), ro-ro (13,7 %) ja konttiliikenne (12,4 %). Sataman kautta viedään huomattavasti esimerkiksi valkovenäläisen lannoitetehdas Belaruskalin tuotantoa. Satama uudistaa konttiterminaaliaan suurempien konttialusten vastaanottoon sopivaksi. Vuonna 2011 sataman kautta kulki kontteja 382 000 TEU:n verran. Klaipėdan sataman vuosittainen rahtimäärä: vuosi 2003 2004 2005 2006 2007 2008 2009 2010 2011 2012 2013 2014 milj. t 21,2 20,3 21,8 23,6 27,4 29,9 27,9 31,3 36,6 35,2 33,4 36,4 ==LNG-terminaali== Klaipėdan satama on rakentamassa nesteytetyn maakaasun tuontia varten LNG- termiaalia, joka valmistunee suunnitelmien mukaan loppuvuoden 2014 aikana. Tähän liittyen Klaipėdan kaupunki on hyväksynyt hankkeen ympäristövaikutuksien arvioinnin. Norjasta on sovittu vuokratavan kelluva LNG-varastointi ja uudelleennesteytysasema, joka muodostaa keskeisen osan Klaipėdan satamaan rakennettavaa LNG-terminaalia. Hankinnalla lisätään osaltaan maakaasun vaihtoehtoisia hankintatapoja Liettuassa ja Baltian maiden alueella. Liettua on myös sopinut 30 % nykyistä Gazpromin maakaasun hintatasoa edullisemman maakaasun hankkimisesta yhdysvaltalaisyritykseltä vuodesta 2015 alkaen. Terminaalin myöhemmän jakelun mahdollistamiseksi Liettuan parlamentti hyväksyi kesällä 2012 lain, jonka mukaan Gazpromin nykyään osittain omistama maakaasun jakeluyhtiön tulee jakaa erillisiksi kaasunmyynti- ja jakeluyhtiöiksi. Tuleva LNG-terminaalin kaasu voitaisiin jakaa uuden jakeluyhtiön kautta ilman, että venäläisyhtiö Gazprom torjuu uuden kaasuntoimittajan. Liettua myös vaatii kaasuntuojia ostamaan vähintään 25% kaasustaan uuden LNG-terminaalin kautta maahantuodusta kaasusta. LNG-terminaalien rakentaminen osaltaan helpottaa tämän vähäpäästöisemmän polttoaineen käyttämistä uuden sukupolven laivamoottoreissa. Mahdollista laivakäyttöä varten tarvitaan myös LNG:n jakelu- ja tankkauspisteitä (bunkraus) Itämeren kulkusatamiin. == Lähteet== Luokka:Liettuan satamat Luokka:Klaipėda
Länsi-Kotka

Länsi-Kotkaksi kutsutaan Kotkan kaupungin Kymijoen Langinkosken haaran länsipuolelle jäävää ja Sutelan kylän eteläpuolelle jäävää aluetta. Se käsittää Aittakorven, Lankilan (sisältää Pirosenvuoren), Karhuvuoren, Ruonalan (sisältää Munsaaren) ja Hirssaaren kaupunginosat sekä Mussalon saaren (Mussalon, Etukylän ja Takakylän kaupunginosat). Alueen asukasluku on noin 12 000\. Päätiet Länsi-Kotkassa ovat Mussalontie, Karhuvuorentie, Langinkoskentie, Heponiementie ja tulevaisuudessa Räskintie. Luokka:Kotka
Harriet Lindeman

Harriet Lindeman (s. 16. kesäkuuta 1946) on ahvenanmaalainen poliitikko. Hän on ammatiltaan sairaanhoitaja. Lindeman valittiin Ahvenanmaan maakuntapäiville vuonna 1987. Vuosina 1991–1995 hän toimi maakuntahallituksen sijaismaaneuvoksena. Tämän jälkeen hän oli kulttuuri- ja koulutusministerinä vuodet 1995–1999, sosiaali- ja ympäristöministerinä 1999–2001 ja 2005–2007 sekä maakuntapäivien toisena varapuhemiehenä 2003–2005. Hän vetäytyi politiikasta vuonna 2007. Luokka:Ahvenanmaalaiset poliitikot Luokka:Suomalaiset sairaanhoitajat Luokka:Vuonna 1946 syntyneet Luokka:Elävät henkilöt
Forsvarets Efterretningstjeneste

Forsvarets Efterretningstjeneste (FE) on Tanskan puolustusvoimiin kuuluva signaalitiedusteluorganisaatio. Laitos on perustettu vuonna 1943. Sen pääkonttori sijaitsee Kööpenhaminassa Kastelletin linnoitusalueella. Sitä vastaavat mm. Ruotsissa Försvarets radioanstalt ja Suomessa Puolustusvoimien tiedustelulaitos. FE:n englanninkielinen nimi on Danish Defence Intelligence Service. ==Aiheesta muualla== * Viralliset www-sivut Luokka:Tiedustelu Luokka:Tanskan asevoimat Luokka:Kööpenhamina
Jarno Vesala

Jarno Vesala (s. 1977 Rauma) on suomalainen kuvanveistäjä ja kuvataiteilija. Hänet valittiin Vuoden nuoreksi taiteilijaksi 2013. Vesala tekee installaatioita, jotka koostuvat usein ihmismäisistä veistoksista, äänestä ja liikkuvasta kuvasta. Teokset perustuvat havaintoon ja illuusioon ja luovat mystisiä ja pelottavia tunnelmia. Vesalan teemat liittyvät usein muun muassa yksinäisyyteen, syrjäytymiseen ja kanssaihmisten unohtumiseen. Vesala valmistui kuvataiteilijaksi Tampereen ammattikorkeakoulun taiteen ja viestinnän koulutusohjelmasta vuonna 2004. Ensimmäisen yksityisnäyttelynsä hän piti Tampereella vuonna 2003. Vesalan teoksia on ollut esillä muun muassa Mäntän kuvataideviikoilla 2008, Kluuvin galleriassa 2009, Pirkanmaan triennaalissa 2009 ja 2012, Helsingin taidemuseossa 2011 ja Forum Boxissa 2012. Vuonna 2015 Vesala voitti yhdessä Krister Gråhnin kanssa tekemällään teoksella Turku Biennaali -palkinnon. Vesalalle myönnettiin 2021 valtion viisivuotinen taiteilija-apuraha. Vesala asuu ja työskentelee Nokialla. == Lähteet == ==Aiheesta muualla== * Jarno Vesalan verkkosivut Luokka:Suomalaiset kuvanveistäjät Luokka:Suomalaiset taiteilijat (taiteen uudet alueet) Luokka:Vuoden nuori taiteilija -palkinnon saajat Luokka:Vuonna 1977 syntyneet Luokka:Elävät henkilöt
Mynttilän rautatieasema

Mynttilän rautatieasema () on rautatieliikennepaikka Savon radan varrella Mäntyharjun Mynttilässä noin kahdeksan kilometriä Mäntyharjun asemalta pohjoiseen. Asema avattiin laiturivaihteena vuonna 1922 Mynttilän kylän läheisyydessä olleeseen paikallistien ja radan risteykseen. Asemarakennus valmistui vuonna 1941, jolloin myös liikennepaikka korotettiin pysäkiksi. Rakennusta laajennettiin myöhemmin vuonna 1961, mutta liikennepaikan miehitys lopetettiin jo 1. heinäkuuta 1963. Risteysasema Mynttilästä tuli vuonna 1979, jolloin Ristiinaan rakennettu parinkymmenen kilometrin mittainen teollisuusrata otettiin käyttöön. Henkilöliikenne Mynttilässä lakkautettiin 27. toukokuuta 1990 ja ratapiha purettiin tavaraliikenteen sekä junakohtausten loputtua vuonna 2000. Nykyisin liikennepaikka käsittää vain Ristiinan radan erkanemisvaihteen. == Lähteet == Luokka:Mäntyharjun rautatieliikennepaikat
Marty Adams

Marty Adams (12. syyskuuta 1981) on kanadalainen näyttelijä ja koomikko. Hän pelasi myös yliopistonsa jalkapallo-joukkueessa, mutta joutui lopettamaan kyseisen lajin polvivammansa takia. Martyn sisko suositteli hänelle koomikon uraa, jonka jälkeen hän aloitti myös näyttelyuran. Marty Adams on esiintynyt muun muassa elokuvissa Saw IV ja Repo Men – noutajat ja komediasarjassa Video on Trial. == Katso myös == Luokka:Kanadalaiset näyttelijät
Jalokotka

Jalokotka (Nisaetus cirrhatus) on haukkojen heimoon kuuluva lintu. Se on aiemmin kuulunut sukuun Spizaetus. Sitä tavataan Kaakkois- ja Etelä-Aasiassa Bangladeshssa, Bruneissa, Kambodžassa, Intiassa, Indonesiassa, Laosissa, Malesiassa, Myanmarissa, Nepalissa, Filippiineillä, Singaporessa, Sri Lankassa, Thaimaassa ja Vietnamissa. Sen elinpiiriä ovat subtrooppiset ja trooppiset kosteat alavat metsät, suot, kuivat savannit ja joet aina 1 500 metrin korkeuteen saakka.Birdlife.org viitattu 7.10.2012 Tiedosto:Ch eagle.jpg|Nimialalaji, Bandipurin kansallispuistossa Intiassa. Tiedosto:Changeable Hawk Eagle 3.jpg|Udawalawen kansallispuistossa Sri Lankassa. Tiedosto:SpizaetusCirrhatusGould.jpg| John Gould & Henry C. Richterin lintukuva teoksesta Birds of Asia (1861–1866), ==Lähteet== Luokka:Haukat
Sortavalan Palloseura

Sortavalan Palloseura perustettiin 1929, kun Sortavalan Virityksen palloilujäsenet erosivat emäseurasta. Vuonna 1930 seura sai paikallisen kilpailijan, kun perustettiin Sortavalan Palloilijat. SPS osallistui pesäpallon SM-sarjaan 1930, jolloin se myös voitti alkulohkonsa ja selviytyi SM-lopputurnaukseen, jossa jäi kuitenkin neljänneksi hävittyään niukasti Helsingin Pallonlyöjille kolmannen sijan ratkaisseessa kamppailussa. Vuonna 1933 joukkue selvisi B-sarjan loppuotteluun, jossa hävisi Salo-Uskelalle, mutta nousi siitä huolimatta SM-sarjaan. Vuoden 1934 SM-sarjassa joukkue saavutti kymmenessä ottelussaan vain yhden tasapelin. Jääpallossa seura pelasi valtakunnallista B-sarjaa ja jalkapallossa Itä-Länsi -sarjaa voittaen molemmissa lajeissa useita piirinmestaruuksia pahimpina kilpailijoinaan Sortavalan Palloilijat ja ennen Joensuun piirin irtautumista joulukuussa 1938 Joensuun Palloseura. Vuosina 1941-44 pelasivat kaikki sortavalalaiset yhdessä seurassa SPS:ssä, mutta sattuneista syistä toiminta oli melko hiljaista. Vuonna 1945 SPS ja SP yhdistyivät yhdeksi seuraksi ja muuttivat Kuopioon. Vuonna 1945 seuran ikämiehet voittivat alkuperäisellä nimellään SPL:n Savon piirin mestaruuden. Edustusjoukkue pyrki jalkapallon SM-cupkilpailuun, mutta karsinnoissa Joensuun Palloseura voitti jatkojalla 3–2. Seura jatkaa nykyisin toimintaansa nimellä Kalevan Pallo ja sen lajiksi on vakiintunut jääkiekko. Jalkapallo loppui KalPassa 1974, jolloin seura myös erosi Palloliitosta. == Palkinnot ja huomionosoitukset == === Itä-Länsi-valinnat === * Kaarlo Böök (1933) == Lähteet == ==Aiheesta muualla== * Toivo Ahjopalo: Me urheilimme Laatokan-Karjalassa ja Sortavalassa, 1966 * http://www.jukkajoutsi.com/sortavalafutis.html * Palloliiton Savon/Itä-Suomen Piirin mestarihistoria * Palloliiton toimintakertomus 1945 * Palloliiton toimintakertomus 1974 * Viipuri 2008 Sortavalan pesäpallo Luokka:Sortavalan suomalaiset urheiluseurat Luokka:Entiset suomalaiset jalkapalloseurat Luokka:Entiset suomalaiset jääpalloseurat Luokka:Entiset pesäpalloseurat Luokka:Kalevan Pallo Luokka:Vuonna 1929 perustetut urheiluseurat
Morsian yllättää

Morsian yllättää on Valentin Vaalan ohjaama elokuva vuodelta 1941. Sen päätekijöitä ovat käsikirjoittaja Tet (Kersti Bergroth), ohjaaja Vaala ja pääosan esittäjä Lea Joutseno, joiden yhteistyönä syntyi seuraavina vuosina vielä neljä elokuvaa Taustaa, viitattu 7.10.2012. ==Näyttelijät== == Vastaanotto == Aikalaisarvioista pääosa suhtautui elokuvaan myönteisesti. Lehdistöarvio, viitattu 9.10.2012. "Suomi-Filmi on valmistanut pienen ja näppärän komedian", kirjoitti Toini Aaltonen (Suomen Sosialidemokraatti). "Todella pirteä hupailu", arvioi samalla linjalla Paula Talaskivi (Helsingin Sanomat). Arto Pajukallion (Helsingin Sanomat) mukaan elokuva on pirteä ja näppärä komedia, jossa Lea Joutseno säkenöi komediennena.Pajukallio, Arto: Elokuvat. Helsingin Sanomat 9.10.2012, s. D 7. ==Lähteet== ==Aiheesta muualla== * Luokka:Valentin Vaalan ohjaamat elokuvat Luokka:Suomalaiset mustavalkoelokuvat Luokka:Vuoden 1941 suomalaiset elokuvat